**MUSIC. THEATRE. WALES.**

**Rydym yn chwilio am Reolwr Cyffredinol a Phrosiectau**

Swydd ran-amser yw hon, gyda deiliad y swydd yn gweithio 28 awr yr wythnos.

Cyflog: £36,000 pro-rata.

**Pwy ydyn ni**

Mae Music Theatre Wales, sydd wedi ei leoli yng Nghaerdydd, yn un o gwmnïau portffolio Cyngor Celfyddydau Cymru, yn elusen ac yn gwmni a gyfyngir gan warant a reolir gan fwrdd o ymddiriedolwyr sy’n rhoi cymorth i’r cwmni ar drefniant gwirfoddol.

Wedi ei gyd-sefydlu yn 1988 gan ein Cyfarwyddwr, Michael McCarthy, mae Music Theatre Wales (MTW) wedi bod yn rym pwerus dros newid ym myd opera yng Nghymru, y DU ac yn rhyngwladol. Gan greu opera newydd sydd wedi teithio i ganolfannau ymhell ac agos, gan ddefnyddio grymoedd ar raddfa fechan i greu effaith fawr, a chydweithio’n aml, rydym wedi comisiynu gwaith newydd a chynhyrchu’r clasuron cyfoes o ystod eang o arddulliau cerddorol a theatrig. Mae gwaith MTW wedi cael ei ganmol yn eang ac yn aml, ac wedi ennill sawl gwobr bwysig. Ond mae’r byd yn newid, a rhaid i ninnau wneud yr un modd. Fel sefydliad creadigol ni allwn sefyll yn ein hunfan, ac fel cwmni sydd wedi ymrwymo i waith cyfoes rhaid i ni adlewyrchu’r gymdeithas honno.

**Gweledigaeth a Chenhadaeth**

Ei gweledigaeth yw bod yn gwmni opera sy’n gweld y cyfle i ymgysylltu ag artistiaid a chynulleidfaoedd newydd a gwahanol fel y ffordd o ddatblygu’r ffurf hon ar gelfyddyd.

Ein nod yw creu dyfodol cryfach a mwy iach ar gyfer perfformio opera a theatr gerddoriaeth newydd.

Ein Cenhadaeth yw gweithio gyda’r artistiaid mwyaf cyffrous o’r cefndiroedd ehangaf posibl, sy’n dymuno gweld beth y gall opera ei gynnig iddynt, ac sy’n meddu ar y weledigaeth i ailddychmygu ac ail-greu opera. Byddwn yn estyn allan at, ac yn cefnogi, datblygu talent newydd, ac yn gweithio gyda phobl ifanc ledled Cymru i chwalu’r rhwystrau sy’n bodoli o gwmpas opera. I gyflawni hyn, rydym yn datblygu amrywiaeth y cwmni, yr artistiaid rydym yn gweithio gyda hwy, a’r cynulleidfaoedd rydym yn anelu i’w cyrraedd. Rydym yn gofyn beth all opera fod, pwy sy’n ei greu, ac ar gyfer pwy y mae?

Mae ein gweledigaeth newydd ar gyfer MTW wedi ei chreu mewn ymateb uniongyrchol i’r hinsawdd ddiwylliannol sydd mewn cyfnod o newid, a’r problemau mae angen i MTW a’r sector opera ehangach eu hwynebu, yn enwedig yng nghyd-destun cydraddoldeb, amrywiaeth a chynhwysiant ar draws yr artistiaid creadigol, y gweithlu a’r gynulleidfa. Yn y modd hwn bydd MTW yn parhau i fod yn rym dros newid a datblygiad yn myd opera yng Nghymru ac yn fyd-eang.

Drwy’r gweithgaredd newydd hwn, ein nod yw creu gwaith perfformio newydd sydd wedi’i wreiddio yn y cymunedau y daw ohonynt, ac sy’n siarad yn uniongyrchol â chynulleidfaoedd newydd a mwyfwy amrywiol. Eisoes mae gennym ddwy raglen newydd ar waith: New Directions, <http://musictheatre.wales/news/new-directions>, dan arweiniad ein Cysylltai Artistig, Elayce Ismail, a rhaglen o’r enw Future Directions ar gyfer pobl ifanc yng Nghymru, <https://musictheatre.wales/productions/future-directions.html>

Ers 2020 rydym wedi datblygu strwythur newydd, gan ostwng y gorbenion a chyfeirio cymaint o adnoddau ag y bo modd tuag at ein gwaith creadigol a datblygu. Michael McCarthy yw’r Cyfarwyddwr, ac ef fydd rheolwr llinell y Rheolwr Cyffredinol a Phrosiectau. Rydym hefyd yn gweithio gyda Rheolwr Marchnata Digidol a Chynulleidfaoedd rhan-amser. Mae deiliaid y swyddi hyn yn gweithio o swyddfa MTW yng Nghanolfan Gelfyddydau Chapter yng Nghaerdydd. Cefnogir hwy yn eu gwaith gan staff llawrydd, yn cynnwys Elayce Ismail sy’n Gysylltai Artistig yn gweithio’n benodol ar New Directions, ac artistiaid sy’n gweithio ar Future Directions.

Mae ein cymorth TG yn cael ei gytundebu o Chapter.

[www.musictheatre.wales](http://www.musictheatre.wales)

**Cydraddoldeb a Chynhwysiant**

Rydym yn cydnabod y ffaith bod gan Music Theatre Wales lawer i’w wneud i gyflawni cydraddoldeb ym mhob agwedd o’n gwaith: y bobl sy’n rhan o’r cwmni, yr artistiaid rydym yn gweithio gyda hwy, a’r cynulleidfaoedd rydym yn eu cyrraedd.

Rydym yn gweithio i ddod â newid go iawn o fewn y cwmni a’r gwaith rydym yn ei gynhyrchu. Bydd y newidiadau a wnawn er budd y cynulleidfaoedd, yn cynnwys y rhai nad ydynt eto’n gyfarwydd â ni; er budd yr artistiaid y byddwn yn gweithio gyda hwy, ac er budd Music Theatre Wales a’r sector opera ehangach.

Rydym yn dymuno gweithio gyda phobl o bob cefndir diwylliannol a chymdeithasol, a byddwn yn gweithio gyda’r ymgeisydd llwyddiannus i scirhau eu bod yn gysylltiedig ac yn derbyn cefnogaeth. Byddwn yn asesu pob cais yn erbyn y Meini Prawf Hanfodol a nodir yn y Manyleb Person. Wrth helpu ein cyflogeion i gael cydbwysedd rhwng eu gwaith a’u bywyd personol, byddwn hefyd yn ystyried ceisiadau i weithio’n hyblyg neu i rannu swydd.

Rydym yn awyddus i weld y gweithlu’n adlewyrchu’r gwerthoedd a’r rhaglenni rydym yn eu rhedeg, a chroesewir ceisiadau gan rai o bob cefndir a phrofiad. Gweler hefyd yr adran isod, Sut i Ymgeisio, os dymunwch gyflwyno cais mewn fformat gwahanol.

**Pwrpas y Swydd**

Y Rheolwr Cyffredinol a Phrosiectau yw prif swyddog ariannol a gweinyddol Music Theatre Wales, a’r Rheolwr Prosiect.

Bydd gan y Rheolwr Cyffredinol a Phrosiectau gyfrifoldeb dros holl waith ariannol, cyfreithiol a gweithredol MTW, a bydd yn cydweithio’n agos gyda’r Cyfarwyddwr wrth gynllunio a rheoli holl waith artistig MTW. Fel Rheolwr Prosiectau, bydd yn ganolog i’r dasg o gyflawni ein holl waith. Bydd y Rheolwr Cyffredinol a Phrosiectau hefyd yn cefnogi’r berthynas gyda Bwrdd Ymddiriedolwyr MTW, â’n prif gyllidwyr Cyngor Celfyddydau Cymru, ac â chyllidwyr a rhanddeiliaid allweddol eraill.

Mae hon yn rôl eang ei chwmpas, sy’n gofyn am ystod o ddiddordebau a sgiliau. Y prif gyfrifoldeb fydd rheoli holl swyddogaethau gweithredol y cwmni, ond byddwch hefyd yn chwarae rhan bwysig yn natblygiad strategaeth y cwmni a’i ddatblygiad yn y dyfodol. Os ydych o’r farn mai chi yw’r ymgeisydd gorau ar gyfer y swydd hon o safbwynt Rheolwr Cyffredinol a Rheolwr Prosiectau, ond eich bod yn ansicr ynghylch cymryd cyfrifoldeb llawn dros reoli’r ochr ariannol, rydym yn fodlon ystyried eich cynorthwyo trwy ddarparu hyfforddiant ar ddechrau eich cyflogaeth.

Y Cyfarwyddwr fydd rheolwr llinell y Rheolwr Cyffredinol a Phrosiectau.

Mae trosiant y cwmni fel arfer o gwmpas £250,000 – £350,000.

Rydym yn chwilio am rywun sy’n rhannu ein gweledigaeth ac yn gallu helpu i’w gwireddu, sy’n angerddol dros y celfyddydau creadigol, yn enwedig cerddoriaeth, sy’n dymuno cefnogi a hwyluso ein chwiliad i’r hyn mae creu opera newydd yn ei olygu yn y 2020au, sy’n awyddus i weld rhagor o bobl yn mwynhau ac yn cymryd rhan yn y gwaith o greu opera a theatr gerddoriaeth newydd fel modd o adrodd straeon trwy gerddoriaeth, ac sy’n credu bod gan MTW rôl bwysig i’w chwarae fel asiant dros newid a datblygiad ym myd yr opera.

**Prif Gyfrifoldebau**

Bydd y Rheolwr Cyffredinol a Phrosiect yn gwneud y canlynol:

* rheoli’r gyllideb a llif arian ac adrodd i’r Bwrdd a’r holl gyllidwyr
* rheoli systemau ariannol a thrafodion MTW, yn cynnwys rheoli gweithdrefnau cau cyfrifon diwedd mis, cynhyrchu cyfrifon rheoli diwedd mis, bancio ar-lein a thaliadau, y gyflogres a phensiynau, cyfrifon blynyddol a hawlio rhyddhad treth theatr
* gweithio gyda’r Cyfarwyddwr i siapio, gweithredu a rheoli pob prosiect artistig
* gweithio mewn cydweithrediad â’r Cyfarwyddwr ar greu cyllidebau a llif arian
* rheoli prosiect yn achos prosiectau penodol wrth iddynt godi, er enghraifft Future Directions (rhaglen MTW ar gyfer pobl ifanc), sy’n golygu cysylltu â sefydliadau pobl ifanc i drefnu gweithdai creadigol, cytundebu artistiaid a hwyluswyr, recriwtio pobl ifanc ar gyfer cyfnodau preswyl creadigol, a threfnu logisteg y digwyddiadau hynny
* gweithio gyda’r Cyfarwyddwr a’r Bwrdd i lunio ac adolygu holl bolisïau cymdeithasol, cyfreithiol a mewnol y cwmni, a’u gweithredu’n llawn
* bod yn gyfrifol am sicrhau bod pob agwedd o gydymffurfio mewn perthynas â chefnogaeth CCC yn cael eu cyflawni, yn cynnwys darparu cyllidebau, cyfrifon chwarterol ac unrhyw wybodaeth ariannol arall yn ôl y galw, a data ystadegol ar gyfer holl adroddiadau ac arolygon CCC
* cyflwyno dychweliadau a diweddariadau i Dŷ’r Cwmnïau a’r Comisiwn Elusennau, a sicrhau bod cofrestru ar gyfer Diogelu Data a materion angenrheidiol eraill mewn trefn
* sicrhau gwasanaethu a chydymffurfio â phob grant a digwyddiadau codi arian, hawlio Cymorth Rhodd, a chadw cofnod cyfredol o weithgareddau a deilliannau codi arian
* paratoi a chyflwyno cytundebau staff llawrydd sy’n angenrheidiol i ymgymryd â gwaith prosiect i MTW, yn cynnwys: Cysylltai Artistig sy’n arwain ar New Directions; Arweinyddiaeth Greadigol a Gweinyddol ar gyfer Future Directions; comisiynau artistiaid; Cynhyrchydd, Gweinyddwr Artistig, Rheolwr Cwmni a Swyddog Marchnata ar gyfer cynyrchiadau, ac unrhyw staff llawrydd arall yn ôl yr angen
* trefnu cyfarfodydd o’r Bwrdd a gweithio gyda’r Cyfarwyddwr ar baratoi papurau ac agendâu ar gyfer cyfarfodydd y Bwrdd, cyflwyno agweddau ariannol a threfnyddol MTW i’r Bwrdd, a chymryd cofnodion yng nghyfarfodydd y Bwrdd
* cynnal cofrestr risg, llawlyfr staff ac ati
* rheoli yswiriannau MTW; TG, ffonau, ac offer arall; rheoli archif y cwmni

Bydd y Rheolwr Cyffrediol a Phrosiectau yn gweithio’n rhan-amser am bedwar diwrnod yr wythnos neu gyfwerth (28 awr). Byddwn yn adolygu’r cytundeb hwn yn rheolaidd, gyda’r posibilrwydd o gynyddu’r amser os teimlir fod hyn yn angenrheidiol i reoli’r cwmni’n briodol.

**Lleoliad**

Lleolir MTW yng Nghanolfan Celfyddydau Chapter yng Nghaerdydd. Disgwyliwn i’r Rheolwr Cyffredinol a Phrosiectau weithio’n rheolaidd o’r swyddfa (dim llai na 50%), gan gwrdd yn gyson â’r Cyfarwyddwr; fodd bynnag, nid yw’n orfodol bod y Rheolwr Cyffredinol a Phrosiectau’n byw yng Nghymru, er na fyddwn yn gallu talu costau teithio o’ch cartref i’r swyddfa.

**Manyleb Person**

Dylech sicrhau bod eich cais yn cyfeirio at y Meini Prawf Hanfodol hyn gan y bydd ein panel rhestr fer yn asesu yn eu herbyn.

**Meini Prawf Hanfodol**

**Profiad**

* Profiad o reoli cyllid a sgiliau adrodd ar faterion ariannol
* Sgiliau ysgrifennu o’r radd flaenaf
* Profiad o reoli prosiectau
* Profiad o ysgrifennu adroddiadau (nad ydynt yn ariannol)
* Profiad o gytundebu a rheoli gweithwyr llawrydd

**Gwybodaeth a Sgiliau**

* Rhaid bod yn hynod drefnus, gyda sgiliau gweinyddol cryf
* Sgiliau TG o’r radd flaenaf, a gwybodaeth ymarferol o feddalwedd Microsoft, yn enwedig Excel
* Profiad o ddefnyddio pecynnau ariannol
* Dealltwriaeth o gyfrifyddu Elusen
* Profiad o reoli swyddfa, yn cynnwys offer, les, yswiriant ac ati

**Nodweddion Personol**

* Y gallu i weithio ar eich pen eich hun ac mewn cydweithrediad ag eraill
* Y gallu i roi sylw gofalus i fanylion a chywirdeb, ac i wirio eich gwaith eich hun
* Y gallu i gyflawni i ddyddiadau terfyn a rheoli eich amser eich hun yn effeithiol
* Y gallu i ddeall, gweithredu, adolygu a datblygu (mewn cydweithrediad â’r Cyfarwyddwr) pob polisi cymdeithasol a gwaith perthnasol sy’n orfodol yn ôl y gyfraith a chan ein cyllidwyr craidd, Cyngor Celfyddydau Cymru
* Y gallu i weithio’n rheolaidd yng Nghaerdydd
* Parodrwydd i fod yn rhagweithiol wrth ymgymryd â thasgau ychwanegol
* Y gallu i weithio’n hyblyg, o’r cartref a/neu o’r swyddfa

**Meini Prawf Dymunol**

* Diddordeb yn y celfyddydau ac mewn cerddoriaeth
* Gwybodaeth o’r iaith Gymraeg/yn gyfarwydd â’r iaith Gymraeg

**Telerau**

Swydd ran-amser yw hon, gyda’r deiliad yn gweithio yr hyn sy’n gyfwerth â 4 diwrnod yr wythnos (28 awr).

Hawl i wyliau: 25 diwrnod y flwyddyn, ynghyd ag 8 diwrnod o wyliau cyhoeddus a gwyliau banc (pro rata).

Cyflog: £36,000 pro rata (yn dibynnu ar brofiad).

**Sut i ymgeisio**

I ymgeisio, gofynnir i chi anfon y dogfennau canlynol at [michael@musictheatre.wales](mailto:michael@musictheatre.wales), wedi eu cyfeirio at Y Cadeirydd, Bwrdd y Cyfarwyddwyr:

* CV diweddar
* Llythyr ategol yn manylu ar eich profiad a’ch addasrwydd ar gyfer y swydd job post (dim mwy na dwy dudalen)
* 2 x ganolwr a’u manylion cyswllt
* Ffurflen Monitro Cyfleoedd Cyfartal, wedi ei chwblhau

**Dyddiad cau: 10am Dydd Gwener 12 Awst 2022**

**Cyfweliadau**

Bwriadwn gynnal cyfweliadau wyneb-yn-wyneb yng Nghaerdydd ddydd Gwener 19 Awst.

Rhowch wybod i ni os nad yw hyn yn bosibl oherwydd gwyliau neu resymau eraill.

**Mynediad**

Os hoffech gyflwyno eich cais mewn fformat gwahanol, byddem yn hapus i drefnu hyn. Cysylltwch â [caroline@musictheatre.wales](mailto:caroline@musictheatre.wales)

**Amserlen y penodiad**

Disgwylir y bydd yr ymgeisydd llwyddiannus yn barod i ddechrau gweithio ar neu cyn   
14 Tachwedd 2022. Byddem yn fodlon trafod cychwyn yn gynt petai hyn yn bosibl.

**Diogelu Data**

Bydd Music Theatre Wales yn casglu ac yn prosesu data personol a gyflwynwyd gennych chi i reoli’r broses recriwtio. Bydd unrhyw ddata mae MTW yn ei ddal amdanoch chi yn cael ei storio’n ddiogel, gyda mynediad wedi’i gyfyngu i’r rhai sy’n gweinyddu’r broses recriwtio. Bydd MTW yn cadw’ch data ar ffeil am chwe mis ar ôl cwblhau’r broses recriwtio. Er mwyn gallu gweithredu’r broses recriwtio, bydd MTW yn rhannu’r data personol a dderbyniwyd oddi wrthych chi ymhlith ei dîm gweinyddol, panel y rhestr fer a’r panel cyfweld. Cyfyngir mynediad i’r rhai sy’n rhan o’r broses recriwtio.

Cefnogir MTW gan arian cyhoeddus trwy Gyngor Celfyddydau Cymru.

Mae MTW wedi ymrwymo i fod yn gyflogwr cyfleoedd cyfartal. Rydym yn annog ymgeiswyr o’r ystod ehangaf o gefndiroedd, a chanddynt wahanol sgiliau a phrofiadau i’w cynnig i’n sefydliad. Caiff pob ymgeisydd sy’n uniaethu fel anabl, ac sy’n dangos eu bod yn cwrdd â’r meini prawf hanfodol, eu gwahodd i gyfweliad, yn unol â’r Ddeddf Cydraddoldeb 2010.